CELEX: 62021CN0081
Language: da
Date: 2021-02-09 00:00:00
Title: Sag C-81/21: Anmodning om præjudiciel afgørelse indgivet af Sąd Rejonowy dla Warszawy — Śródmieścia w Warszawie (Polen) den 9. februar 2021 — B.S. og W.S. mod M.

21.6.2021   
            
            
               DA
            
            
               Den Europæiske Unions Tidende
            
            
               C 242/3
            
         
      Anmodning om præjudiciel afgørelse indgivet af Sąd Rejonowy dla Warszawy — Śródmieścia w Warszawie (Polen) den 9. februar 2021 — B.S. og W.S. mod M.
      (Sag C-81/21)
      (2021/C 242/05)
      Processprog: polsk
      
         Den forelæggende ret
      
      Sąd Rejonowy dla Warszawy — Śródmieścia w Warszawie
      
         Parter i hovedsagen
      
      
         Sagsøgere: B.S. og W.S.
      
         Sagsøgt: M.
      
         Præjudicielle spørgsmål
      
      
                  1)
               
               
                  Skal artikel 6, stk. 1, og artikel 7, stk. 1, i Rådets direktiv 93/13/EØF (1) af 5. april 1993 om urimelige kontraktvilkår i forbrugeraftaler fortolkes således, at disse bestemmelser er til hinder for en retslig fortolkning af den nationale lovgivning, hvorefter en national ret efter at have fastslået, at et kontraktvilkår, der ikke medfører en aftales ugyldighed, er urimeligt, kan udfylde aftalens indhold i henhold til en deklaratorisk bestemmelse i national ret?
               
            
                  2)
               
               
                  Skal artikel 6, stk. 1, og artikel 7, stk. 1, i Rådets direktiv 93/13/EØF af 5. april 1993 om urimelige kontraktvilkår i forbrugeraftaler fortolkes således, at disse bestemmelser er til hinder for en retslig fortolkning af den nationale lovgivning, hvorefter en national ret efter at have fastslået, at et kontraktvilkår, der medfører en aftales ugyldighed, er urimeligt, kan udfylde aftalens indhold i henhold til en deklaratorisk bestemmelse i national ret for at forhindre aftalens ugyldighed, selv om forbrugeren giver samtykke til aftalens ugyldighed?
               
            
         (1)  EFT 1993, L 95, s. 29.